Source: http://lex.justice.md/md/311443/
Timestamp: 2019-05-21 23:38:01+00:00
Document Index: 39271266

Matched Legal Cases: ['Articolul 5', 'articolul 77', 'Articolul 24', 'Articolul 3', 'Articolul 26', 'articolul 4', 'Articolul 6', 'articolul 7']

LPC890/2000
ID intern unic: 311443
LEGE Nr. 890
din 23.03.2000
Publicat : 13.04.2000 în Monitorul Oficial Nr. 39 art Nr : 290
Art.I. - Legea nr.627-XII din 4 iulie 1991 cu privire la privatizare (Monitorul Oficial al Republicii Moldova, 1999, nr.135-136, art.674) se modifică şi se completează după cum urmează:
1. Articolul 5 punctul 1 se completează în final cu un nou alineat, cu următorul cuprins:
"valorile mobiliare de stat."
după punctul 3 se introduce un nou punct, care devine punctul 4, cu următorul cuprins:
"4. Valorile mobiliare de stat sînt acceptate ca mijloace de plată pentru privatizare la valoarea determinată în conformitate cu legislaţia privind valorile mobiliare şi/sau regulile stabilite la emiterea lor.";
punctele 4, 5, 6 şi 7 devin, respectiv, punctele 5, 6, 7 şi 8.
Art.II. - Legea cambiei nr.1527-XII din 22 iunie 1993 (Monitorul Parlamentului Republicii Moldova, 1993, nr.10, art.285) se completează cu un nou articol, care devine articolul 77, cu următorul cuprins:
Prevederile prezentei legi care vin în contradicţie cu regulile stabilite în Acordul dintre Republica Moldova şi Societatea pe Acţiuni "Gazprom" din Federaţia Rusă privind reglementarea datoriei Republicii Moldova pentru gazele naturale livrate în anul 1996 şi în Acordul dintre Republica Moldova şi Societatea pe Acţiuni "Gazprom" din Federaţia Rusă privind reglementarea datoriei Republicii Moldova pentru gazele naturale livrate în anul 1997 nu se aplică."
Art.III. - Articolul 24 din Legea cu privire la administrarea impozitului pe venit şi pentru punerea în aplicare a titlurilor I şi II ale Codului fiscal nr.1164-XIII din 24 aprilie 1997 (Monitorul Oficial al Republicii Moldova, 1997, nr.62, art.524; 1998, nr.38-39, art.272; nr.84, art.557) se completează în final cu un nou alineat, care devine alineatul (10), cu următorul cuprins:
"(10) În calitate de mijloc de achitare a datoriilor pe impozite se acceptă cambiile emise de Ministerul Finanţelor în favoarea Societăţii pe Acţiuni "Gazprom" din Federaţia Rusă, în condiţiile stabilite prin Regulamentul de emitere, circulaţie şi achitare a cambiilor în scopul reglementării datoriei Republicii Moldova pentru gazele naturale livrate în anul 1996 (anexa la Acordul dintre Republica Moldova şi Societatea pe Acţiuni "Gazprom" din Federaţia Rusă privind reglementarea datoriei Republicii Moldova pentru gazele naturale livrate în anul 1996) şi prin
Regulamentul de emitere, circulaţie şi achitare a cambiilor în scopul reglementării datoriei Republicii Moldova pentru gazele naturale livrate în anul 1997 (anexa la Acordul dintre Republica Moldova şi Societatea pe Acţiuni "Gazprom" din Federaţia Rusă privind reglementarea datoriei Republicii Moldova pentru gazele naturale livrate în anul 1997)".
Art.IV. - Articolul 3 din Legea nr.1466-XIII din 29 ianuarie 1998 cu privire la reglementarea repatrierii de mijloace băneşti, mărfuri şi servicii provenite din tranzacţiile economice externe (Monitorul Oficial al Republicii Moldova, 1998, nr.28-29, art.203) se completează în final cu un nou alineat, care devine alineatul (8), cu următorul cuprins:
"(8) În cazul în care, în calitate de mijloc de achitare pentru mărfurile exportate şi serviciile prestate de către agenţii economici rezidenţi ai Republicii Moldova, se transmit cambii emise de Ministerul Finanţelor în favoarea Societăţii pe Acţiuni "Gazprom" din Federaţia Rusă în scopul reglementării datoriei Republicii Moldova pentru gazele naturale livrate în anii 1996-1997, obligaţiile agenţilor economici rezidenţi ai Republicii Moldova privind repatrierea mijloacelor valutare se consideră executate din momentul în care le-au fost transmise cambiile de către nerezidenţi."
Art.V. - Articolul 26 alineatul (1) din Legea bugetului pe anul1999 nr.216-XIV din 12 decembrie 1998 (Monitorul Oficial al Republicii Moldova,1998, nr.119-120, art.719; 1999, nr.59-61, art.275; nr.87-89,art.431; nr.96-97, art.483; nr.128-129, art.634; nr.156, art.762) se completează în final cu un nou punct, care devine punctul 19), cu următorul cuprins:
"19) de toate plăţile la buget - introducerea în sau scoaterea din Republica Moldova a cambiilor emise de către Ministerul Finanţelor în favoarea Societăţii pe Acţiuni "Gazprom" din Federaţia Rusă în scopul reglementării datoriei Republicii Moldova pentru gazele naturale livrate în anii 1996-1997."
Art.VI. - Legea nr.336-XIV din 1 aprilie 1999 privind restructurarea datoriilor întreprinderilor din sectorul electroenergetic (Monitorul Oficial al Republicii Moldova, 1999, nr.50-52, art.232; nr.137-140, art.695) se modifică după cum urmează:
1. La articolul 4, cuvintele "obligaţiunilor de stat" se substituie prin cuvîntul "cambiilor".
2. Articolul 6 punctul 1) litera a) va avea următorul cuprins:
"a) în persoana Ministerului Finanţelor, la datoriile creditoare ale Societăţii pe Acţiuni moldo-ruse de tip deschis "Moldova-Gaz", pentru consumul de gaze naturale livrate din Rusia în anii 1994-1997, datorii stinse prin transmiterea către Societatea pe Acţiuni "Gazprom" din Federaţia Rusă a obligaţiunilor de stat şi cambiilor în sumă de 230 milioane dolari S.U.A.;"
3. La articolul 7, cuvintele "obligaţiunilor de stat" se substituie prin cuvîntul "cambiilor".
Art.VII. - Guvernul, în termen de o lună, va prezenta propuneri pentru modificarea Legii nr.1217-XIII din 25 iunie 1997 cu privire la Programul de privatizare pentru anii 1997-1998, referitoare la privatizarea, conform unor proiecte individuale, a Societăţii pe Acţiuni "Moldova-Gaz" cu subdiviziunile sale, ţinînd cont de revederile hotărîrilor Parlamentului nr.611-XIII din 27 octombrie 1995 şi nr.1556-XIII din 26 februarie 1998.
Chişinău, 23 martie 2000.
Nr. 890-XIV.